Frontón de falla

250px|thumb|right|Frontón de falla de Red Canyon formau en 1959 en Montana dimpués d'un movimiento de falla en un tierratremo.
250px|thumb|right|Envista de penya Palomera, faceta trapezoidal de lo frontón de la falla de Palomera. La falla de Palomera fundió la fuesa de Xiloca en relación a sierra Palomera.
Un frontón de falla ye un escalón topografico produciu por lo movimiento relativo entre los dos bloques d'una falla. Alain Foucault y Jean-François Raoult Diccionario de Geología. Masson, 1985. p. 103. L'altaria de lo frontón ye igual a la component vertical de lo salto de falla. Alfonso Meléndez Hevia, Fernando Meléndez Hevia: Geología. Editorial Paraninfo, 1985, p. 210.

En un frontón de falla la topografía cambia de sopetón con formas rectilinias y planas en perspectiva frontal. Los achents erosivos tienden a fer desapareixer luego las diferiencias topograficas entre lo bloque levantau y lo fundiu erosionando antes en primero, por crebar-se lo perfil d'equilibrio local.

Los cursos d'augua producen una erosión de diferent grau en lo bloque levantau, lo que produce facetas trapezoidals de falla, que asinas como abanza la erosión se converten en facetas triangulars de falla. Mateo Gutiérrez Elorza: Geomorfología. Editorial Pearson, 2008. pp 37-38.

A piet d'un frontón de falla gran y sobre lo bloque fundiu, pueden fer-se-ie ventallos aluvials, que se conservan bien en las zonas aridas.

Si lo encaixamiento de lo ret fluvial (u torrencial) tiene un ritmo menor que lo levantamiento de lo bloque se formarán vals pendidas, que creban lo frontón en facetas trapezoidals u triangulars vistables en alto.

Si l'efecto de la erosión sobrepuya lo ritmo de levantamiento de lo bloque lo fronton de falla desapareixerá.

 Referencias 

 Bibliografía 
 Mateo Gutiérrez Elorza: Geomorfología. Editorial Pearson, 2008.
 Alain Foucault y Jean-François Raoult Diccionario de Geología. Masson, 1985. 
 Alfonso Meléndez Hevia, Fernando Meléndez Hevia: Geología. Editorial Paraninfo, 1985,

 Vinclos externos 

 Se veiga tamién 
Frontón.
Penya Palomera.

*
Categoría:Fallas